**ΕΝΗΜΕΡΩΤΙΚΟ ΦΥΛΛΑΔΙΟ**

**JOBACCESS**

Το JobAccess είναι το εθνικό κέντρο για πληροφορίες στο χώρο εργασίας και απασχόλησης για άτομα με αναπηρία, για εργοδότες και για παρόχους υπηρεσιών.

Το JobAccess δημιουργήθηκε από την Αυστραλιανή Κυβέρνηση για να συγκεντρώσει πληροφορίες και πόρους που μπορούν να «βοηθήσουν την απασχόληση αναπήρων».

Το JobAccess βοηθά άτομα με αναπηρία να βρουν και να διατηρήσουν θέσεις εργασίας, να πάρουν προαγωγή σε καλύτερες θέσεις, να λάβουν οικονομική και άλλη στήριξη, να επεκτείνουν τις δεξιότητες στο χώρο εργασίας τους, και πολύ περισσότερα.

Το JobAccess βοηθά τους εργοδότες να ωφεληθούν από την ποικιλομορφία στο χώρο εργασίας, να κατανοήσουν τα οφέλη από την πρόσληψη ατόμων με αναπηρία, να δημιουργούν θέσεις εργασίας για άτομα με αναπηρία, να προσλαμβάνουν και να διατηρούν τους σωστούς ανθρώπους, να λάβουν οικονομική και άλλη στήριξη, να αναπτύξουν εργασιακές στρατηγικές και πολύ περισσότερα.

Το JobAccess βοηθά τους παρόχους υπηρεσιών απασχόλησης να κατανοήσουν το ρόλο τους και να αναπτύξουν υπηρεσίες που θα ανταποκρίνονται καλύτερα στις ανάγκες των ατόμων με αναπηρία και πολύ περισσότερα.

Η ιστοσελίδα του JobAccess παρέχει μια σειρά από πληροφορίες όπως - χρηματοδοτική στήριξη για τροποποιήσεις στο χώρο εργασίας και για επιδοτήσεις μισθών - συμβουλές πρόσληψης και πώς να υποβάλλουν αίτηση για θέσεις εργασίας και πώς να προσλαμβάνουν στην εργασία άτομα με αναπηρία - συνδέσεις με τα προγράμματα εκπαίδευσης και κατάρτισης – δήλωση αναπηρίας - δικαιώματα και υποχρεώσεις ατόμων είτε αναπήρων είτε εργοδοτών - εργαλεία και πόρους για τους εργοδότες και πώς να δημιουργήσουν ένα ευέλικτο περιβάλλον εργασίας - και συνδέσεις μιας σειράς από άλλη κυβερνητική υποστήριξη και προγράμματα.

Για περισσότερες πληροφορίες επισκεφθείτε το JobAccess στο www.jobaccess.gov.au ή καλέστε Σύμβουλο του JobAccess στο 1800 464 800 – υπάρχουν χρεώσεις για τηλεφωνήματα από κινητά.